open-index/open-wikipedia-markdown huggingface dataset:
Iecirkņa stacija

**Iecirkņa stacija** ir sadales punkts, ar kuru norobežo iecirkni, lai tajā veiktu vilcienu apkalpošanu un lokomotīvju brigāžu darbu, ritošā sastāva tehnisko apkopi, ekipēšanu un remontu, iecirkņa un savācējvilcienu formēšanu un izformēšanu. Iecirkņa stacijās veic pasažieru un kravas tranzītvilcienu apkalpošanu, pasažieru apkalpošanu, kravu iekraušanu un izkraušanu kravu un rūpnieciskos rajonos.
Līnijās ar vilcienu mašīnistu vadību ar pietiekami lielu noteikto ātrumu pie elektrovilces ieteicamais attālums starp iecirkņa stacijām ir 700 - 1000 km, bet pie dīzeļvilces 500 - 800 km. Noteicošais faktors šeit ir lokomotīves brigādes normāla darba laika ieturēšana un nepārpūlēšana. Iecirkņa stacijas visas funkcijas nereti nosedz, kā arī ar tām ierobežo veselus iecirkņus tādas tehniskas stacijas kā: šķirošanas stacijas (tās izmēri ir vēl lielāki par iecirkņa stacijām); lielas ārpusklases pasažieru stacijas, kurām līdzās ir tehniskais parks; lielas mezgla stacijas, kur krustojas vismaz trīs virzieni; kā arī pieostas un kravas stacijas. Ja iecirknis nav pārāk garš, lokomotīves brigādi speciāli var nemainīt un to pašu lokomotīvi vai motorvagonu vilcienu var nosūtīt atpakaļvirzienā. Valstīs ar garām dzelzceļa līnijām, piemēram, Krievijā, Kazahstānā, Baltkrievijā, Ukrainā u.tml. pietiekami lielās valstīs iecirkņa stacijām ir svarīgāka nozīme, nekā valstīs ar mazu teritoriju. Jo, kā minēts iepriekš, aptuveni 1000 km attālumu Latvijā starp šādiem sadales punktiem nemaz nebūtu iespējams atrast, ņemot vērā Latvijas mazo teritoriju.

## Saistītie raksti
Vilcienu kustības organizācija

## Atsauces
Stīvs Kousts

**Stīvs Kousts** (; dzimis ) ir angļu uzņēmējs, programmētājs un tehnoloģiju konsultants. Pazīstams kā *[[OpenStreetMap]]*, atvērtās kartēšanas platformas, radītājs un dibinātājs, un viceprezidents holandiešu autonavigācijas uzņēmuma *[[TomTom]]* karšu nodaļā.

## Biogrāfija
S. Kousts uzauga Voldersleidā Kentā un Londonā. Praktizējās tehnoloģiju uzņēmumā *Wolfram Research*, pēcāk studēja datorzinātni Londonas Universitātes koledžā.

2004. gada jūlijā viņš izveidoja *[[OpenStreetMap]]* (OSM) un vadīja pirmo OSM publisko kartēšanas pasākumu (). S. Kousts izstrādāja un dizainēja pirmās trīs versijas, kā arī deva lielu ieguldījumu ceturtās versijas tapšanā. 2007. gadā Stīvs aizsāka starptautisko OSM ieguldītāju () konferenci *State of the Map.*

2005. gadā kopā ar citiem viņš dibināja kompāniju Z.X.V. Ltd., kura vēlāk kļuva par *CloudMade,* uzņēmumu, kas nodarbojas ar automašīnām paredzētiem viediem risinājumiem, kas saistīti ar navigāciju un auto elektronisko sistēmu. 2010. gadā Stīvs pameta *CloudMade*.

2010. gada novembrī viņš kļuva par *[[Microsoft]]* interneta meklētājprogrammas Bing Mobile galveno sistēmarhitektu.

2013. gada septembrī Stīvs sāka strādāt uz atrašanās vietu balstīto risinājumu uzņēmumā *TeleNav*, uzņemoties OSM attīstīšanu *Scout* navigācijas vajadzībām.

2015. gadā Stīvs izdeva grāmatu "The Book of OSM" ("OSM grāmata"), kurā ir 15 viņa intervijas ar OSM ieguldītājiem, kuri darbojušies šajā projektā kopš tā pirmsākumiem.

2016. gadā aizgāja no *TeleNav*, kopš tā laika strādājis vairākos citos tehnoloģiju uzņēmumos.

2019. gada pavasarī viņš pievienojās uzņēmumam *[[TomTom]]*, kļūdams par tā Karšu nodaļas viceprezidentu.

## Atsauces

## Ārējās saites

* Oficiālā mājaslapa 
*
Vahters

**Vahters** vai **Vehters** (, ) ir dižciltīgs vācu un angļu izcelsmes uzvārds, kas radies no vācu valodas vārda "wächt" (sargāt, aizstāvēt), kas arī ir radniecīgs ar angļu valodas vārdu "watch" (skatīties, raudzīties, uzraudzīt, vērot, sargāt) (no proto ģermāņu valodas "wahtwō" - sargāt, pieskatīt, turēt ar līkumu). Tādējādi uzvārda nozīme ir "aizstāvis", "sargātājs", "sargs".

Latviešu valodas vārdi "vakts" un "vaktēt" arī ir radniecīgi ar vācu valodas vārdu "wächt" un tā radniecīgo angļu valodas vārdu "watch", no kuriem ir cēlies šis uzvārds.

## Izplatība
Ļoti reti sastopams uzvārds. Lai gan uzvārda izcelsme ir vācu un angļu, tas visvairāk sastopams Igaunijā un Somijā (vārds *vaht* igauņu un somu valodā pastāv kā ģermānisms ar nozīmi "sargāt, aizstāvēt"). Latvijā šis uzvārds gandrīz nav sastopams.

## Tālāka etimoloģija
Proto ģermāņu valodas vārds "wahtwō", no kura veidojušās šī uzvārda saknes "wächt" un "watch", ir radniecīgs arī ar proto ģermāņu "wakaną"- (būt modram) un latīņu valodas vārdu "vegeō" (būt stipram, modram) (no proto indoeiropiešu "weģ" - būt stipram, modram, spēcīgam).

## Varianti
**Wachter, Watcher, Wachtler, Wachdler, Vachter, Vakhter, Vahter* (angļu)
**Wächter, von Wächter, Wächtler, Wächdler, Vachter, Vahter* (vācu)
**Wahtāri* (senā augšvācu) 
**Wahtære* (vidus augšvācu) 
**Vagter* (dāņu) 
**Vakter* (zviedru, norvēģu)
**Waechter* (latīņu)
**Wiechter* (limburgiešu, holandiešu)
**Вахтер, Вехтер, Вахтлер* (krievu)
**Sgiuttero, Sguattero* (itāļu) 
**Vǟhter, Vahter* (lībiešu) 
**Vahtera, Vahter* (igauņu)
**Vahter, Vaahter* (somu)
**Vahteris* (lietuviešu)
**Vahters, fon Vahters, Vehters, Vahtlers, Vahdlers* (latviešu)

## Cilvēki
* Alfrēds fon Kiderlens-Vahters, Vācijas Impērijas valsts sekretārs un Ārlietu un koloniju ministrijas vadītājs, viens no galvenajiem Agadiras krīzes komandieriem
* Eberhards Georgs Fridrihs fon Vahters, vācu augstmanis, kroņa ordeņa bruņinieks un gleznotājs
* Frenks Čārlzs Vahters, amerikāņu politiķis
* Sers Harijs Vahters, angļu barons un biznesmenis
* Oto Vahters,  austriešu advokāts, augsta SS un Nacistiskās Vācijas partijas amatpersona un Holokausta arhitekts

## Skatīt arī
*Vilems/Vilhelms/Viljams
*Alekss/Aleksejs/Aleksandrs
*Eduards/Edvards
*Edmunds (personvārdi, kuru nozīme arī ir "sargs", "aizstāvis")
Gņezno katedrāle

**Gņezno arhikatedrāle** () jeb **Vissvētākās Jaunavas Marijas Debesbraukšanas Primasa bazilika Gņezno** () ir Romas katoļu katedrāle, kas atrodas vēsturiski pirmās Polijas galvaspilsētas Gņezno centrā. Gņezno arhibīskaps vienlaikus ir arī Polijas katoļu baznīcas primāts.

Baznīca šajā vietā zināma no 9. gadsimta beigām un to paplašināja pirmais zināmais Polijas valdnieks Meško I. 999. gadā katedrālē tika apglabāts Svētais Adalberts. 1025. gadā katedrālē tika kronēts pirmais Polijas karalis Boļeslavs I Drosmīgais. Vēlāk katedrālē kronējušies arī Pšemisls II un Vāclavs II. 1331. gadā baznīcu postīja Teitoņu ordenis. 1418. gadā Gņezno katedrāle kļuva par Polijas primāta rezidenci un tāda tā ir arī mūsdienās. Katedrāle ir degusi 1613. un 1760. gadā, kā arī cietusi Otrajā pasaules karā, bet vienmēr atjaunota.


Attēls:Bazylika gnieźnieńska.jpg
Attēls:Catedral de Gniezno, Gniezno, Polonia, 2014-09-17, DD 10-12 HDR.jpg
Attēls:Catedral de Gniezno, Gniezno, Polonia, 2014-09-17, DD 07-09 HDR.jpg
Attēls:Catedral de Gniezno, Gniezno, Polonia, 2014-09-17, DD 19-21 HDR.jpg|Velves
Attēls:Catedral de Gniezno, Polonia, 2012-04-05, DD 32.JPG|Svēta Adalberta relikvija
Attēls:Drzwi gnieznienskie widok ogolny.jpg|Katedrāles durvis


## Ārējās saites

*
Tomaras Kristus konvents

{
  "type": "ExternalData",
  "service": "geoshape",
  "ids": "Q736692"
}


**Kristus konvents** () ir 12. gadsimtā Templiešu ordeņa dibināts klosteris Portugāles pilsētā Tomarā, templiešu ordeņa Portugāles atzara vēsturiskais ietekmes centrs. 14. gadsimtā citās valstīs templiešu ordeni likvidēja. Portugālē tas tomēr turpināja darbību, pārdēvējoties par Kristus ordeni, un aktīvi piedalījās 15. gadsimta Lielajos ģeogrāfiskajos atklājumos. 1983. gadā klosteris tika iekļauts UNESCO Pasaules mantojuma sastāvā.


TomarConvent-CloisterChurch1.jpg
Tomar-Convento_de_Cristo-Portal_da_igreja-20140914.jpg
RotundaTomar1.jpg
Convento_Cristo_December_2008-10.jpg
Tomar,_Convento_de_Cristo,_igreja,_coro_alto_(3).jpg


## Ārējās saites

*
Tehniskā stacija

**Tehniskā dzelzceļa stacija** ir vispārināts sadales punktu apzīmējums, kurā veic vismaz minimālā apjomā (neatkarīgi no apjoma) tādus pakalpojumus, kā lokomotīves brigāžu maiņa, lokomotīves maiņa, lokomotīvju un pasažieru vagonu ekipēšana, mazgāšana, vilcienu izformēšana un formēšana, ritošā sastāva (vagoni, lokomotīves) tehnisko apkopi un remontu u.c. funkcijas. Tas ir vispārināts staciju apzīmējums, jo par tehniskām stacijām var saukt tādas specifiskas stacijas, kā: šķirošanas stacija, iecirkņa stacija,  pasažieru stacijas ar tehnisko parku (vagonu parku), mezgla stacijas vismaz ar apgrozības depo, pieostas stacijas ar apgrozības depo u.c. stacijas, ja tajās vismaz minimālā apjomā iespējams veikt iepriekšminētās tehniskās operācijas. Par tehniskām stacijām nevar nodēvēt mazos sadales punktus: starpstacijas, apdzīšanas un izmaiņas punktus, kuros neveic iepriekšminētās tehniskās funkcijas. Tehniskās stacijās var apkalpot tikai pasažieru vai tikai kravas vilcienus. Ja apkalpo kā vienu tā otru, tad parasti vienam no pārvadājumu veidiem tas nav pilnīgs tehniskās stacijas pakalpojumu spektrs. Citās valstīs var atšķirties tas, ko pieņemts dēvēt par tehniskajām stacijām 1520 mm sliežu platuma zonā.

## Saistītie raksti
Vilcienu kustības organizācija

## Atsauces
Šacgrēbere

**Šacgrēbere** ( — ‘dārgumu meklētājs’) bija Vācijas Kara flotes slepena meteostacija Arktikā 2. Pasaules kara laikā. Izvietojusies Franča Jozefa Zemei piederošajā Aleksandras Zemē Ziemeļu Ledus okeānā.

## Vēsture
Meteostacija izveidota 1943. gada septembrī un izvietojusies Aleksandras Zemes ziemeļaustrumos Severnajas līča krastā ap 30 m augstā stāvkrastā. Stacijas aprīkojumu no Ķīles caur Trumsi Arktikā nogādāja ar kuģi *Kehdingen* zemūdenes U 387 pavadībā. Aprīkojumu izkrāva un staciju izbūvēja ar zemūdenes apkalpes palīdzību, tajā bija dzīvojamās ēkas, noliktavas, munīcijas noliktava, kā arī lidlauks pie Kropotkina kupola un rezerves bāze Nimroda ragā. Staciju apkalpoja 10 cilvēku komanda, kas tās darbības laikā veica vairāk kā 700 laika novērojumus, tajā skaitā atmosfēras zondēšanu ar gaisa baloniem. Stacijas krājumu papildināšana notika ar zemūdenes palīdzību vai nometot kravas no lidmašīnas Focke-Wulf Condor

Staciju personālam nācās pamest 1944. gada jūlijā pēc tam, kad gandrīz visi darbinieki saslima ar trihinelozi pēc nepietiekami termiski apstrādātas maijā nomedītā ledus lāča gaļas ēšanas. Apkalpe tika evakuēta no stacijas ar lidmašīnu.

Staciju 1947. gadā atrada padomju lidotājs Iļja Mazuruks izlūklidojuma laikā, meklējot piemērotu vietu lidlaukam un polārstacijai Aleksandras Zemē. Stacijas ēkas kopš 1952. gada neilgu laiku apdzīvoja padomju polārpētnieki, līdz brīdim, kad 7 km uz ziemeļrietumiem tika izbūvēta jaunā polārstacija Nagurska. 1956. gadā Šacgrēberes ēkas nodega. 1950. gados tika veikti mēģinājumi stacijas teritoriju atmīnēt. 1980. gados bijušais stacijas darbinieks Rūdolfs fon Garbati nodeva PSRS paša pēc atmiņas sastādītu mīnu lauka shēmu, pēc kuras tika veikti galīgie atmīnēšanas darbi. Šobrīd stacijas teritorija tiek uzskatīta par drošu.

## Atsauces
Velivezomas nacionālais parks

**Velivezomas nacionālais parks** () ir 1930. gadā dibināts nacionālais parks Nīderlandes Gelderlandes provinces Velives apgabalā un ir senākais nacionālais parks valstī. Šeit saglabājušies relatīvi neskarti meži un tīreļi, kā arī Nīderlandes apstākļiem ievērojami pauguri, kas ir līdz 110 metriem virs jūras līmeņa. Rajons jau no 20. gadsimta sākuma ir iemīļots dabas atpūtas cienītāju mērķis.

## Galerija

Bosgebied met matige ondergroei in Nationaal Park Veluwezoom2.JPG
Heide nationaal park Veluwezoom.jpg
Bezoekerscentrum Veluwezoom P1090895.jpg
20170904 Herikhuizerveld nabij koepel de Kaap.jpg


## Ārējās saites

*
Kilijas atteka

**Kilijas atteka** (, ) ir 104 kilometrus gara Donavas deltas galvenā atteka, Rumānijas—Ukrainas robežupe. Tā atrodas deltas ziemeļos un caur to Melnajā jūrā nonāk 70 % Donavas ūdeņu. Lejasdaļā tā sazarojas vēl vairākos desmitos atteku. Kilijas attekas krastos atrodas Izmajila, Kiļija un Vilkove.

## Atsauces

## Ārējās saites
Niknuma varā (2020. gada filma)

**"Niknuma varā"** () ir 2020. gada ASV šausmu filma. Filmas režisors un scenārija autors ir Nikolass Peske, producenti Sems Reimi, Roberts Taperts un Taka Ičise. Šis ir 2004. gada filmas jauns ekranizējums, kas balstīts uz japāņu šausmu filmas *[[Ju-On: The Grudge]]* motīviem un šī ir jau ceturtā sērijas filma. Galvenās lomas atveido Andrea Raisboro, Demjans Biširs, Džons Čo, Betija Gilpina, Lina Šeija un Džeki Vīvere. Filmas notikumi norisinās tajā pašā vietā un laikā kā 2004. gada filmā. 

Filmas turpinājums tika izziņots 2011. gadā, ar plānoto pirmizrādi 2013. vai 2014. gadā. 2014. gada martā tika oficiāli paziņots, ka uzsākts darbs pie filmas jaunās versijas ar Bahleru kā scenārija autoru. 2017. gada jūlijā tika nolīgts režisors Nikolass Peske, lai pārrakstītu Bahlera scenāriju un režisētu filmu. Filmēšana sākās  Vinipegā un noslēdzās tā paša gada 23. jūnijā.

Filmas pirmizrāde ASV un Latvijā norisinājās . Filma saņēma negatīvu kritiku pārsvarā par sižetu un tēliem. Pozitīvas atsauksmes saņēma Raisboro un Čo par aktierspēli, kā arī filmas atmosfēra un šausmu elementi.

## Atsauces

## Ārējās saites
Gravitācija 2: Iebrukums

**"Gravitācija 2: Iebrukums"** () ir 2020. gada Krievijas zinātniskās fantastikas filma. Filmas režisors ir Fjodors Bondarčuks. Galvenās lomas atveido Aleksandrs Petrovs, Irina Staršenbauma, Oļegs Meņšikovs, Rinals Muhametovs un Sergejs Garmašs. Filmas darbība norisinās trīs gadus pēc pirmās filmas notikumiem.

"Gravitācija 2: Iebrukums" ir Bondarčuka trešā filma un astotā Krievijas filma, kas filmēta IMAX formātā. Filmas pirmizrāde Krievijā norisinājās , Latvijā filmu kinoteātros sāka demonstrēt no .

## Atsauces

## Ārējās saites
Kirikū un burve

**"Kirikū un burve"** () ir 1998. gada animācijas filma, kuras režisors ir Mišels Oslo (viņš ir arī scenārija autors). Balstoties uz Rietumāfrikas tautu pasakām, filma stāsta par to, kā zēns Kirikū izglābj savu ciematu no ļaunas burves vārdā Karaba. Animācijas filmu kopīgi veidoja uzņēmumi no Francijas, Beļģijas un Luksemburgas, un tā tika animēta filmu studijā "Rija" Latvijā un *Studio Exist* Ungārijā. 

Filma bija komerciāli veiksmīga, 2005. gadā tai sekoja turpinājums "Kirikū un zvēri" (), pamatojoties uz kuru tika radīts mūzikls "Kirikū un Karaba" (*Kirikou et Karaba*). Vēl viens turpinājums — *Kirikou et les hommes et les femmes* tika izlaists 2012. gadā. 

## Sižets
Jau sen ļauna burve uzbrūk ciematam, iznīcina mājas, atņem zeltu, apēd cilvēkus, kuri vēlējušies ar to cīnīties. Cilvēki dzīvo bailēs. Bet reiz piedzimst Kirikū — neparasts zēns. Jau no dzimšanas viņš prot runāt un viņam piemīt dziļa gudrība. Ciematam ir radusies cerība. Kirikū var skriet zibens ātrumā un pārspēt ļaunās burves kalpus. Viņš palīdz ciema ļaudīm, glābjot bērnus no burves viltībām un atbrīvojot ūdens avotu no briesmoņa. Vēloties atklāt, kāpēc burve ir tik ļauna, Kirikū dodas bīstamā ceļojumā pie gudra sirmgalvja. Uzzinājis, ka iemesls ir apburtajā dzelonī, kuru savulaik ļauni cilvēki iedūruši burves mugurā, Kirikū ar viltību izvilina buevi no viņas mitekļa un ar zobiem izvelk apburto dzeloni no Karabas muguras. Zaudējusi burvju spējas, burve kļūst par parastu sievieti. Kirikū pārvēršas par pieaugušu cilvēku, apprecas ar bijušo burvi un visi ciema vīrieši atgriežas savās mājās. Visi slavē Kirikū. 

## Balvas
* 1999 - Anesī festivāls Francijā - Grand Prix 

## Atsauces
Haudegene

**Haudegene** ( — ‘kara zirgs’) bija Vācijas *[[Kriegsmarine]]* un *[[Luftwaffe (Vērmahts)|Luftwaffe]]* slepena meteostacija Arktikā 2. Pasaules kara laikā. Izvietojusies Svalbārai piederošajā Ziemeļaustrumu Zemē Ziemeļu Ledus okeānā. Meteostacijas personāls bija pēdējā Vācijas bruņoto spēku apakšvienība, kas padevās Sabiedrotajiem pēc kara beigām — 1945. gada 4. septembrī.

## Vēsture
Haudegene bija viena no deviņām Svalbāras Vērmahta meteostacijām, ko 1944. gada septembrī 2. Pasaules kara laikā ierīkoja Ziemeļaustrumu Zemes ziemeļos. Izvietota Reipa fjorda dienvidos Vordija līča austrumu krastā. 

Aprīkojumu (kopā 80 tonnas) Svalbārā nogādāja ar zvejas kuģi *Karl J. Busch* no Narvikas zemūdenes U-307 pavadībā. Stacijas apkalpē bija 11 cilvēki, tās vadītājs bija ģeogrāfs un rakstnieks Vilhelms Dēge (*Wilhelm Dege*).

Stacijas personāls veica regulārus meteoroloģiskos novērojumus un līdz 1945. gada maijam, kad sakari pārtrūka, nosūtīja tos šifrētu ziņojumu veidā. Pēc sakaru pārtraukuma izrādījās, ka par Haudegenas personālu ir aizmirsts. Stacijas personāls pēc Trumses ostas britu administrācijas rīkojuma sāka sūtīt atklāta teksta meteoziņojumus, kā arī lūgumu pēc palīdzības. Staciju 1945. gada 4. septembrī evakuēja norvēģu roņu mednieku kuģis *Blaasel*, un stacijas personāls oficiāli kapitulēja tā kapteinim. Haudegenes personālu uzskata par pēdējo Vērmahta apakšvienību, kas kapitulēja 2. Pasaules karā — gandrīz četrus mēnešus pēc Vācijas armijas kapitulācijas 8. maijā.

Haudegenes paliekām ir piešķirts vēsturiska objekta statuss un tās ir aizsargājamas.

## Atsauces

## Ārējās saites
The Grudge

***The Grudge*** var būt:

* *[[The Grudge (franšīze)|The Grudge]]*, jeb *Ju-On* — japāņu—amerikāņu šausmu filmu franšīze
** *[[Ju-On: The Grudge]]* — 2002. gada japāņu šausmu filma
** Niknuma varā (filmu sērija) — ASV šausmu filmu sērija
*** Niknuma varā (2004. gada filma) — ASV šausmu filma
*** Niknuma varā (2020. gada filma) — ASV šausmu filma
Rija (studija)

**Rija** (oficiālais nosaukums "Filmu studija Rija") ir Latvijas animācijas studija. Studija dibināta 1995. gadā, galvenās tās darbības jomas ir animācija, spēlfilmu un dokumentālo filmu veidošana, dažādu pakalpojumu izplatīšana un sniegšana filmu veidošanas procesā. Studijas režisors un producents ir Vilnis Kalnaellis. Studija "Rija" piedalījusies vairāk nekā 40 projektos, tādos kā Randiņš Belevilā (Silvēns Šomē, 2003), Bezmiegs (Vladimirs Leščovs, 2004), Norīt krupi (Jurģis Krāsons, 2010), Kiriku un burve (Mišels Oslo, 1998), Lote un Mēnessakmens noslēpums (Heiki Ernits, 2011), Kad āboli ripo (Reinis Kalnaellis, 2009), Miglā (Serhijs Lozņica, 2012), Zelta zirgs (Reinis Kalnaellis, 2013). Studija sadarbojas ar tādiem pazīstamiem zīmoliem kā *[[Les Armateurs]],* *[[Paramount Pictures]]*, *[[Sony Pictures]]*, *Dreamworks*, *[[A Film]]*.

2012. gadā filma “Miglā” tika demonstrēta 65. Kannu kinofestivāla programmā 2013. gadā studija "Rija" pārstāvēja latviešu kino festivālā *[[American Film Fest]]*. Tajā pašā gadā "Rija" ar animācijas filmu “Zelta zirgs” piedalījās Berlīnes Eiropas filmu festivālā. Arī citas studijā veidotas filmas ir guvušas starptautisku atzinību.

## Atsauces

## Ārējās saites
* LETA. 08.01.2013 Filmu studija Rija izrādīs plašākai publikai mazāk zināmus Eiropas režisoru darbus
* DELFI, Filmu studija 'Rija' aicina iepazīt Eiropas kino 08.01.201
Osvalds Pūpols

**Osvalds Pūpols** (1904—1941) bija latviešu skolotājs, nacionālās pretošanās kustības dalībnieks.

## Dzīvesgājums
Dzimis 1904. gada 27. janvārī Aknīstes pagasta Pūpolu mājās. Studēja Daugavpils Skolotāju institūtā, kuru absolvēja 1926. gadā, strādāja par Daugavpils skolotāju institūta pasniedzēju, bija institūta mazpulku vadītājs (1936—1940), Daugavpils aizsargu vada komandieris. 1940. gadā sāka strādāt par Jēkabpils Valsts ģimnāzijas skolotāju, vadīja Jēkabpils apkaimes pagrīdes organizāciju "Viesturieši". 

Arestēts 1941. gada 19. martā un deportēts uz Krieviju, nošauts 1941. gada 29. novembrī Astrahaņas cietumā.

## Piemiņa
2003. gada jūnijā 16. jūnijā skvērā pie Jēkabpils Valsts ģimnāzijas atklāja piemiņas akmeni skolēnu pretošanās kustības "Viesturieši" dalībniekiem un tās vadītājam O. Pūpolam.

## Literatūra
* Liepa, A. Skolotājs — latviešu patriots. Latgales Laiks. 1995. gada 11. novembris.
* Grīnberga, M. Godina pretošanās kustības dalībniekus. Jēkabpils Vēstnesis. 2003. gada 20. jūnijs.

## Atsauces
Gnathophausiidae

***Gnathophausiidae*** ir lofogastrīdu kārtas augstāko vēžu dzimta. Tās ir sīku vēžveidīgo dziļūdens formas, kas apdzīvo batipelaģiali vai bentāli. Dzimtā ir 2 ģintis un 10 sugas.

## Apraksts
Apvalks ļoti kalcitizēts. Rostrums pagarināts, slaids, šķēpveidīgs, atskabargains, šķēsgriezumā trīsstūrains. Karapaksa aizmugurējā mala parasti pāriet muguras centrālā asā izaugumā. Kā žokļkājas var funkcionēt tikai pirmais krūšu kāju pāris. Abdomena posmi ar divpusējiem plevrāliem izaugumiem. Vēdera 6 posms ar šķērsenisku šuvi pārdalīts divās daļās. Uropoda eksopodīts sastāv no diviem segmentiem. Telsons ir liels, ar diviem gariem ķīļveidīgiem valnīšiem uz augšējās virsmas. Sānu malās sīku dzelksnīšu rinda. Telsons nobeidzas ar mēness sirpja formas izaugumu, kura ragi vērsti uz aizmuguri. Ķermeņa krāsojums parasti ir sarkans.

## Sistemātika
Dzimtā ir 2 ģintis un 10 sugas. Ģintis atšķiras savā starpā pēc antenas eksopodīta plātnītes. *Gnathophausia* antenas eksopodīta plātnīte sastāv no diviem segmentiem, turklāt proksimālā segmenta ārējā mala pāriet garā dzelksnī. Savukārt, *Neognathophausia* eksopodīta plātnīte sastāv no viena segmenta, kuram galā ir nedaudz ass dzelkšņveida stūris.

* Gnathophausiidae Udrescu, 1984
:* Gnathophausia Willemoes-Suhm, 1875
::* *[[Gnathophausia affinis]]* G. O. Sars, 1883
::* *[[Gnathophausia childressi]]* Casanova, 1996
::* *[[Gnathophausia elegans]]* G. O. Sars, 1883
::* *[[Gnathophausia fagei]]* Casanova, 1996
::* *[[Gnathophausia gracilis]]* Willemoes-Suhm, 1875
::* *[[Gnathophausia longispina]]* G. O. Sars, 1883
::* *[[Gnathophausia scapularis]]* Ortmann, 1906
::* *[[Gnathophausia zoea]]* Willemoes-Suhm, 1875
:* Neognathophausia Petryashov, 1992
::* *[[Neognathophausia ingens]]* (Dohrn, 1870)
::* *[[Neognathophausia gigas]]* (Willemoes-Suhm, 1875)

## Atsauces
Neognathophausia

***Neognathophausia*** ir lofogastrīdu kārtas un *[[Gnathophausiidae]]* dzimtas augstāko vēžu ģints. Tās ir sīku vēžveidīgo dziļūdens formas, kas apdzīvo batipelaģiali vai bentāli. Atšķirībā no *[[Gnathophausia]]*, *Neognathophausia* antenas eksopodīta plātnīte sastāv tikai no viena segmenta, kuram galā ir nedaudz ass dzelkšņveida stūris. Ģintī ir 2 sugas.

## Sistemātika
Ģintī ir 2 sugas. 
* Neognathophausia Petryashov, 1992
:* *[[Neognathophausia ingens]]* (Dohrn, 1870)
:* *[[Neognathophausia gigas]]* (Willemoes-Suhm, 1875)

## Atsauces
2020. gada UCI Pasaules tūre

**2020. gada [[UCI Pasaules tūre]]** bija divpadsmitā sezona 2009. gadā UCI izveidotajai sacensību sērijai, kurā sākotnēji bija iekļautas 36 šosejas riteņbraukšanas sacensības. Daļa sacensību tika pārceltas vai atceltas pavisam COVID-19 pandēmijas dēļ. Sezona sākās ar *[[2020. gada Tour Down Under|Tour Down Under]]* atklāšanas posmu 21. janvārī un noslēdzās ar ''Vuelta a España'' pēdējo posmu 8. novembrī.

## Sacensības
2020. gada sacensību kalendārs sākotnēji tika paziņots 2019. gada jūnijā. Oktobrī UCI to oficiāli prezentēja.

Salīdzinot ar iepriekšējo sezonu bija divas izmaiņas.

* *[[Presidential Cycling Tour of Turkey]]* tika pazemināta uz *[[UCI ProSeries]]*, pamatojoties ar nepietiekamu UCI Pasaules tūres komandu dalību 2018. un 2019. gadā.
* *[[Tour of California]]* 2020. gadā nenotiks organizatorisku problēmu dēļ.
COVID-19 pandēmijas dēļ, kas sākās pavasarī, liela daļa sacensību tika pārceltas, ieskaitot visas trīs lielās tūres un četri no pieciem ikgadējiem klasiku pieminekļiem. Sacensību organizatori pieprasīja UCI pārplānot sacensību kalendāru.

2020. gada 5. maijā UCI publiskoja pārplānoto kalendāru, no 1. augusta līdz 8. novembrim iekļaujot 25 sacensības, vairākām no tām pārklājoties, ieskaitot *[[Giro d'Italia]]* un *[[Vuelta a España]]*. No 25 sacensībām Ešborna—Frankfurte un *[[EuroEyes Cyclassics]]* vēl netika apstiprināti datumi. Jūnijā kalendārā tika veikti papildu labojumi, atceļot vēl divas sacensības, pārceļot vairākas citas un ieplānojot *EuroEyes Cyclassics* oktobrī.

### Atceltās sacensības
Uz citu datumu nevarēja pārcelt deviņas sacensības: simtās *[[Volta a Catalunya]]* (23.–29. marts), Basku Zemes tūri (6.–11. aprīlis), *[[Tour de Romandie]]* (28. aprīlis—3. maijs), *[[Tour de Suisse]]* (7.–14. jūnijs) un Sansevastjanas klasiku (25. jūlijs), kuras tika atceltas jau pirms UCI publiskoja atjauninātos sacensību kalendārus. Pēc maijā izziņotā kalendāra tika atceltas E3 ''BinckBank Classic'' (27. marts) un ''RideLondon–Surrey Classic'' (16. augusts); jūnijā no kalendāra tika izņemtas Ešborna—Frankfurte (sākotnēji plānota 1. maijā) un *[[Dwars door Vlaanderen]]* (pārplānota uz 14. oktobri). Jūlijā tika atceltas *[[EuroEyes Cyclassics]]* viendienas sacensības (sākotnēji plānotas 16. augustā, bet pēc tam pārplānotas uz 3. oktobri) un  divas 11. un 13. septembrī Kanādas pilsētās Kvebekā un Monreālā paredzētās viendienas sacensības. Augustā tika atceltas sezonu noslēdzošās *[[Tour of Guangxi]]* sacensības (sākotnēji plānotas 15.–20. oktobrī, vēlāk pārplānotas uz 5.–10. novembri). 30. septembrī, dienu pēc tam, kad tika atcelti *[[2020. gada BinckBank Tour|BinckBank Tour]]* posmi Nīderlandē, līdz ar COVID-19 gadījumu skaitu pieaugumu valstī tika atceltas *[[Amstel Gold Race]]* sacensības (sākotnēji plānotas 19. aprīlī, tad pārplānotas uz 10. oktobri). 9. oktobrī tika atceltas uz 25. oktobri pārplānotās Parīze—Rubē viendienas sacensības, jo Francijas ziemeļos pieauga COVID-19 gadījumu skaits.

## Piezīmes

## Atsauces

## Ārējās saites
*
Gnathophausia

***Gnathophausia*** ir lofogastrīdu kārtas un *[[Gnathophausiidae]]* dzimtas augstāko vēžu ģints. Tās ir sīku vēžveidīgo dziļūdens formas, kas apdzīvo batipelaģiali vai bentāli. Atšķirībā no *[[Neognathophausia]]*, *Gnathophausia* antenas eksopodīta plātnīte sastāv no diviem segmentiem, turklāt proksimālā segmenta ārējā mala pāriet garā dzelksnī. Ģintī ir 8 sugas.

## Sistemātika
Ģintī ir 8 sugas. 
* Gnathophausia Willemoes-Suhm, 1875
:* *[[Gnathophausia affinis]]* G. O. Sars, 1883
:* *[[Gnathophausia childressi]]* Casanova, 1996
:* *[[Gnathophausia elegans]]* G. O. Sars, 1883
:* *[[Gnathophausia fagei]]* Casanova, 1996
:* *[[Gnathophausia gracilis]]* Willemoes-Suhm, 1875
:* *[[Gnathophausia longispina]]* G. O. Sars, 1883
:* *[[Gnathophausia scapularis]]* Ortmann, 1906
:* *[[Gnathophausia zoea]]* Willemoes-Suhm, 1875

## Atsauces
2020. gada Tour Down Under

**2020. gada ''Tour Down Under*** bija [[šosejas riteņbraukšana]]s daudzdienu sacensības, kas notika no 21. līdz 26. janvārim. Tā bija 22. reize, kad notikušas *Tour Down Under* sacensības un tās bija pirmās sacensības [[2020. gada UCI Pasaules tūre]]s kalendārā.

Sacensību kopvērtējumā uzvarēja [[Austrālija]]s sportists [[Ričijs Ports]] (**).

Divas dienas pirms daudzdienu sacensību starta ārpus kopvērtējuma notika [[kritērija brauciens]], kurā uzvarēja Austrālijas sprinteris [[Keilebs Jūans]].

== Komandas ==


Tā kā *Tour Down Under* bija [[2020. gada UCI Pasaules tūre|UCI Pasaules tūres]] sacensības, visas 19 UCI *WorldTeam'' komandas tika ielūgtas un dalība tām bija obligāta. Papildus tika uzaicināta Austrālijas nacionālā izlase, veidojot 20 komandu pelotonu.

## Maršruts
Sacensības sastāvēja no sešiem posmiem.

## Posmi
### 1. posms

### 2. posms

### 3. posms

### 4. posms

### 5. posms

### 6. posms

## Klasifikāciju līderi

## Rezultāti
### Kopvērtējums

### Papildu klasifikācijas

#### Kalnu klasifikācija

#### Sprinta klasifikācija

#### Jauno braucēju klasifikācija

#### Komandu klasifikācija

## Atsauces

## Ārējās saites

* 
*
Telsons

thumb|260px|Telsona izvietojums garnelei. (iekrāsots)
**Telsons** jeb **anālais segments** ir vēžveidīgo pēdējais vēdera (abdomena) posms, kura ventrālajā pusē atrodas anālā atvere. No citiem vēdera segmentiem atšķiras ar to, ka tam nav sava vēdera nervu ķēdes ganglija un īstas segmentu ekstremitātes. Embrionālajā attīstībā veidojas aiz augšanas zonas, kas veido segmentus, un tam nav celomiskā dobuma aizmetņu. 

Daudziem vēžveidīgajiem telsona galā atrodas furka jeb furkālie zari, kas parasti ir neposmoti piedēkļi, bieži vien aprīkoti ar dzelkšņiem vai sariņiem. Ūdensblusām līdzīgi kā divvākčauļiem lielais telsons saucas postabdomens. Airkājvēžu pētnieki telsonu mēdz saukt par pēdējo vēdera segmentu, kas ir jāņem vērā uzskaitot vēdera segmentus pēc taksonu noteicējiem.

Desmitkājvēžu Macrura grupai telsons veido t.s. astes spuru. Tas tiek izmantots "bēgšanas reakcijā", kad vēzis (vai garnele), vairākas reizes spēcīgi pieliecot vēdera segmentus, atmuguriski ātri aizpeld.

Dažās rokasgrāmatās par telsonu sauc zobenastes astes dzelksni, kā arī skorpionu metasomas pēdējo segmentu, uz kura atrodas indes dzelksnis. Taču šāds termina pielietojums nav ieteicams, jo šī abas struktūras nav homoloģiskas vēžveidīgo telsonam. Zobenastes dzelksnī ietilpst vairāki ar telsonu saplūduši segmenti, bet skorpionu pēdējais (sestais) metasomas segments, domājams, veido tikai anālās plātnes daļu, jo anālā atvere tiem atrodas pēdējā (piektajā) metasomas segmentā.

## Atsauces
Opozīcija (politika)

Politikā termins **opozīcija** (no  — pretstats, iebildums) apzīmē politisko grupu, partiju vai partiju apvienību, kas neatbalsta valdošo valdību vai valsts vadību un darbojas kā tās alternatīva.

Opozīciju veido viena vai vairākas politiskās partijas vai citas organizētas grupas, kas, galvenokārt ideoloģiski, ir pretstatā valdībai, partijai vai grupai, kas politiski kontrolē pilsētu, reģionu, valsti vai citu politisku struktūru. Reprezentatīvā sistēmā (ar pilsoņu ievēlētu parlamentu) opozīcija ir visas partijas, kas nepieder ne parlamenta vairākumam, ne valdošajai koalīcijai (pozīcijai). Demokrātiskā valsts pārvaldes sistēmā opozīcija var būt vēlama, bet autoritārā sistēmā tā tiek represēta.

## Opozīcijas veidi
Opozīcija var būt:

* Parlamentārā — strādā parlamentā, bet nav pie varas.
* Ārpusparlamentārā — darbojas sabiedrībā, protestos, medijos, bet ne parlamentā.
* Konstruktīva — piedāvā alternatīvas un sadarbojas ar valdību, ja tas ir sabiedrības interesēs.
* Radikāla — kategoriski noraida valdības darbību un cenšas panākt izmaiņas, reizēm pat ar protestiem vai citiem spiediena mehānismiem.

## Atsauces
Maskētie spiegi

**"Maskētie spiegi"** () ir 2019. gada ASV datoranimācijas spiegu komēdija. Filma veidota studijā *[[Blue Sky Studios]]* un to izplata *[[20th Century Studios|20th Century Fox]]*. Filma ir brīvi balstīta uz Lukasa Martella 2009. gada animācijas īsfilmu *Pigeon: Impossible*. Šī ir debijas filma Nikam Bruno un Trojam Kveinam kā režisoriem. Galvenās lomas ieskaņojuši Vills Smits un Toms Holands, bet pārējās lomās var dzirdēt Rašidu Džonsu, Benu Mendelsonu, Kārenu Gilanu un *[[DJ Khaled]]*. Filmas pirmizrāde norisinājās  kinoteātrī *[[El Capitan Theatre]]*, bet ASV kinoteātros to sāka demonstrēt no 25. decembra. Latvijā filmas pirmizrāde norisinājās .

## Sižets
Lai pasargātu pasauli no nopietniem draudiem, cilvēce paļaujas uz slaveno spiegu Lensu Sterlingu, kurš, savukārt, bieži paļaujas uz jauno zinātnieku Valteru Beketu, kas Lensu apgādā ar visām nepieciešamajām tehniskajām spiegu lietām. Bekets mēģina ieviest savu jaunāko "biodinamiskās maskēšanās" izgudrojumu, ko Sterlings nejauši sev injicē un pārvēršas par balodi. Tagad Sterlingam jānoskaidro, kā viņš var izglābt pasauli no kibernētiskā neprāta, būdams tikai mazs putns.

## Lomās
* Vills Smits — Lenss Sterlings
* Toms Holands — Valters Bekets
* Rašida Džonsa — Mārsija Kapela
* Bens Mendelsons — Kilians, spēcīgs tehnoloģiskais terorists
* Reba Makintaira — Džoja Dženkinsa, spiegu aģentūras vadītāja
* Reičela Brosnahena — Vendija Beketa, Valtera māte
* Kārena Gilana — Aijsa, kvantumu optiskās termogrāfijas spektrālo analīžu speciāliste
* *[[DJ Khaled]]* — Iers
* Masi Oka — Katsu Kimura, japāņu dīlere, kas sadarbojas ar Kilianu
* Karla Himenesa — Džeraldīna

## Filmas tapšana
 tika paziņots par filmas, kas balstīta uz animācijas īsfilmu *Pigeon: Impossible*, tapšanas sākumu ar Villa Smita un Toma Holanda balsīm galvenajiem tēliem.

2018. gada oktobrī projektam pievienojās tādi balss aktieri kā Bens Mendelsons, Kāren Gilana, Rašida Džonsa, *[[DJ Khaled]]* un Masi Oka. 2019. gada jūlijā viņiem pievienojās arī Reba Makintaira un Reičela Brosnahena, bet septembrī Karla Himenesa.

## Apbalvojumi

## Atsauces

## Ārējās saites
Monsoro pils

**Monsoro pils** () ir renesanses stila viduslaiku pils, kas atrodas Luāras ielejā, Francijā, 250 kilometru attālumā no Parīzes. Pils uzcelta Luāras upes krastā nelielā tirdzniecības komūnā Monsoro. Tā ir daļa no UNESCO Pasaules mantojuma objekta, kas atrodas Luāras ielejā. Monsoro pils ir vienīgā no visām Luāras ielejas pilīm, kas celta Luāras upes gultnē. Kopš 2016. gada Monsoro pilī atrodas Laikmetīgās mākslas muzejs - Monsoro pils, kuru dibinājis franču laikmetīgās mākslas kolekcionārs Filips Meaillejs. Tās kolekcija pārstāv pasaulē lielākos radikālo konceptuālistu mākslinieku Māksla un Valoda () krājumus.

Pils ir minēta Aleksandra Dimā darbā “Grāfiene Monsoro”.

## Etimoloģija
Monsoro pils ir nosaukta pēc klinšainā kalna, uz kura tā ir uzcelta, Soro kalna ().

## Vēsturiskā vieta
Soro kalnā ir bijušas trīs svarīgas ēkas:
* Gallo-romiešu templis vai administrācijas ēka.
* Viduslaiku cietoksnis, kuru uzcēla *Eudes I* no Bluā un kuru drīz pēc tam pārveidoja *Fulk III* no Anžū.
* Renesanses stila viduslaiku pils, celta tūlīt pēc Simtgadu kara beigām.

## Galerija

Attēls:Anjou Vélo Vintage Château de Montsoreau-Museum of Contemporary Art.jpg
Attēls:Chateau Montsoreau Loire.jpg
Attēls:Chateau de Montsoreau Museum of contemporary art Loire Valley France.jpg
Attēls:Chateau de Montsoreau Museum of contemporary art.jpg
Attēls:Chateau de montsoreau - detail.JPG
Attēls:Château de Montsoreau.JPG
Attēls:Most beautiful villages of the world montsoreau 2.jpg
Attēls:Chateau de Montsoreau Museum of contemporary art sky lantern.jpg


## Atsauces

## Ārējās saites
Hugo Freund & Co

***Hugo Freund & Co*** bija juvelierizstrādājumu uzņēmums, kas tika dibināts 1908. gadā Prāgā I par *Fruit Market co*. 15. Šīs sabiedrības dibinātājs bija Hugo Freunds.

## Uzņēmuma vēsture
*Hugo Freund & Co* bija filiāles Vīnē, Pforcheimā, Antverpenē un Šveicē, kas uzturēja pastāvīgus kontaktus ar PBX Prāgā un ne tikai iegādājās, bet arī eksportēja un informēja PBX par svarīgiem ārvalstu jauninājumiem un tirgus situāciju.

Kad pienāca laiks, kad apgrūtināja ārzemju preču importu un kad bija nepieciešams atrauties no ārvalstu piegādātājiem un viņa ārvalstu ražotnēm, Freunda kungs nolēma ietaupīt lielās muitas un ārvalstu valūtas maiņas nodevas.

Otrā pasaules kara beigās tika nacionalizēti visi privātie uzņēmumi, to skaitā uzņēmums *Hugo Freund & Co*.

## Galerija

HugoFreund&Co1.jpg|Reģistratūra
HugoFreund&Co2.jpg|Birojs
HugoFreund&Co3.jpg|Noliktavas
HugoFreund&Co4.jpg|Čekárna


## Ārējās saites
* Hugo Freund & Spol.
* Hugo Freund www.holocaust.com
* Silver Lipstick Holder, Hugo Freund Prague, cca 1935
Volgas strūdzinieki

**Volgas strūdzinieki** () ir krievu mākslinieka Iļjas Repina eļļas krāsas glezna, tapa laika posmā no 1870. līdz 1873. gadam. Šobrīd atrodas Sanktpēterburgas Krievu muzejā. Tajā attēloti 11 vīri, kas karstā laikā velk strūgu Volgas upes krastā. Šī glezna ir nosodījums peļņai no necilvēcīga darba. 

## Vēsture
Iecere radīt gleznu radās 1869. gadā, kad Repins kopā ar Konstantīnu Savicki devās pie Ņevas, lai zīmētu ainavas. Tur ieraudzītie strūdzinieki iespaidoja Repinu, jo tie kontrastēja ar dzīvespriecīgu sabiedrību un gleznaino dabu. Tad radās gleznas pirmais uzmetums, kurā līdzās strūdziniekiem tika attēloti arī vasarnieki. Šādu kompozīciju kritizēja mākslinieks Fjodors Vasiļjevs. 1870. gadā Repins radīja skici, kas šobrīd atrodas Tretjakova galerijā. Balstoties uz šo skicējumu, radās pirmā eļļas krāsas glezna (formāts 23,5×50,5 cm). 1871. gada martā gleznas versiju izstādīja Sanktpēterburgā. 1873. gada martā Repins pabeidza darbu. 

### Attēlu galerija

Attēls:1870Репин17.jpg|Ņevas strūdzinieki. Viena no pirmajām skicēm
Attēls:1870репин. Бурлак (Солдат).jpg|Strūdzinieks (karavīs)
Attēls:1870Репин. Голова бурлака.jpg|Strūdzinieka galva
Attēls:1870Репин1.jpg|Ribinska
Attēls:1870Репин15.jpg|Volgas strūdzinieki. Skice
Attēls:1870Репин2.jpg|Ņižņijnovgoroda. Kremlis
Attēls:1870Репин3.jpg|Volgas strūdzinieki. Skice
Attēls:1870Репин5.jpg|Saratova
Attēls:1870Репин6.jpg|Zārdi. Kurumča
Attēls:1870Репин8.jpg|Skice
Attēls:1870Репин9.jpg|Volgas ainava
Attēls:Ilja Jefimowitsch Repin 010.jpg|Strūdzinieki, kas iet braslā, 1872. gads. Audekls, eļļa. 62 × 97 cm


## Atsauces

## Ārējās saites

* Бурлаки на Волге (высокое разрешение), rusmuseumvrm.ru
* [Бурлаки на Волге (интерактивный вид зала Русского музея)](http://virtual.rusmuseumvrm.ru/mikh_palace/pano.php?onstart=loadpano(hotspots/33_2.xml);st_pos(-118.03,5.83);), virtual.rusmuseumvrm.ru
* Волжские бурлаки…или очарованные странники реки Ра , www.volgaboatmen.ru
Ādamābols

thumbnail|235px|Ādamābols
**Ādamābols** jeb **gāmurs** ir balsenes izcilnis kakla priekšējā daļā, kas raksturīgs vīriešiem, ļoti reti arī sievietēm. Ādamābolu veido vairogskrimslis, kas izspiežas uz āru un ir pat sataustāms, un šis skrimslis sastāv no divām leņķī savienotām plāksnītēm. Ādamābols ir sekundārā vīrišķā dzimumpazīme, kas parādās pubertātes vecumā, kad hormonālās iedarbības rezultātā tas izliecas. Tā rezultātā arī balss kļūst zemāka (ar mazāku frekvenci).

Nosaukums šai ķermeņa daļai ir radies no mīta, ka Ādamam daļa no ābola, ko ēda Ēdenes dārzā, iesprūda kaklā. Zinātniski tas ir zināms arī ar latīņu nosaukumu *prominentia laryngea*.

## Atsauces

## Ārējās saites
Kārlis Lībietis

**Kārlis Lībietis** (1846-1904) bija latviešu ārsts un latviešu valodas medicīnas terminu veidotājs. Grāmatas "Ārsta padomi, sevišķi lauciniekiem" (1890) autors.

## Dzīvesgājums
Dzimis 1846. gada 9. janvārī Trikātas draudzes novada Lībiešos podnieka Pētera Lībieša un viņa sievas Annas, dzimušas Kagges, ģimenē. Mācījās Valmieras apriņķa skolā un Vidzemes guberņas ģimnāzijā Rīgā. 1868. gadā iestājās Tērbatas Universitātes medicīnas fakultātē. Studiju laikā viņš iepazinās ar jaunlatviešu ideologu Ati Kronvaldu, kļuva par Tērbatas latviešu rakstniecības vakaru līdzdibinātāju, vāca folkloru. 
Jaunlatviešu rakstu krājuma „Sēta, Daba, Pasaule” ceturtajā laidienā 1873. gadā Lībietis publicēja medicīnisku apcerējumu „Acs”.

Pēc ārsta diploma saņemšanas 1875. gadā sāka strādāt Smiltenē, no 1877. gada bija Drustu un Gatartas pagasta ārsts, rosīgi piedalījās apkaimes sabiedriskā dzīvē, bija dziedāšanas biedrības priekšnieks, jautājumu un atbilžu vakaru lektors, teātra uzvedumu un sarīkojumu dalībnieks.

No 1902. gada strādāja Jaunpiebalgas doktorātā. Miris 1904. gada 12. maijā.

## Darbi
thumb|270px|Ārsta padomi, sevišķi lauciniekiem (1890).
Dr. Lībietis publicēja populārmedicīniskus rakstus laikrakstā „Balss” par uzturu, higiēnu, slimību izcelsmi, ārstniecību, pūšļošanu u.tml.
Ilggadīgās ārsta pieredzes un valodniecisko meklējumu kvintesence jeb viņa mūža darbs bija 1890. gadā izdotā grāmata „Ārsta padomi, sevišķi lauciniekiem” ar 188 lappusēm un piecām ilustrācijām. Teksts sakārtots vienpadsmit nodaļās, kurās viegli saprotamā valodā īsi un konkrēti aplūkoti zemniekam svarīgāki un ikdienā biežāk sastopami veselības kopšanas un ārstniecības jautājumi.

## Literatūra
* Baltiņš M. Kārļa Lībieša vieta latviešu medicīnas terminoloģijā. Latvijas Ārsts, 1997, 6. nr., 391., 392. lpp.
* Blaus K. "Lībiets K., Dr. Ārsta padomi, sevišķi lauciniekiem." Baltijas Vēstnesis, 1890, 282. nr.
* K. Lībieša 25 gadu amata jubileja. Baltijas Vēstnesis, 1900, 114. nr.
* Vīksna A. Kārlis Lībietis un latviešu medicīnas grāmata. Veselība, 1991, 10./12. nr., 35., 36. lpp.
* Vīksna A. Pa ārstu takām. Rīga: 1990, 24.–25. lpp.
* Vīksna A. Par latviešu medicīnas literatūras pieminekļiem. LU Raksti 2006, 693. sēj., 121.–128. lpp.

## Atsauces
1917 (filma)

**"1917"** () ir 2019. gada kara filma. Filmas režisors un producents ir Sems Mendess, kurš kopā ar Kristiju Vilsoni Kērnsu ir arī filmas scenārija autors. Galvenās lomas filmā atveido Džordžs Makkejs, Dīns Čārlzs Čepmans, Marks Strongs, Endrū Skots, Ričards Medens, Klēra Duburka, Kolins Fērts un Benedikts Kamberbačs. Filmas sižets balstīts uz Mendesa vectēva Alfrēda Mendesa stāstītajiem notikumiem. Tas stāsta par diviem jauniem britu kareivjiem Pirmā pasaules kara laikā 1917. gada pavasarī, kuru uzdevums ir nogādāt ziņu par plānoto slazdu vienā no gaidāmajām sadursmēm, uzreiz pēc vācu karaspēka atkāpšanās uz Hindenburga līniju operācijas Alberihs laikā.

Filmas "1917" pirmizrāde norisinājās gadskārtējā labdarības pasākumā Karaliskās filmu parādes laikā Londonā . ASV kinoteātros filmu sāka demonstrēt no , savukārt Latvijā filmas pirmizrāde norisinājās . Arī Apvienotajā Karalistē filma kinoteātros bija skatāma no 2020. gada 10. janvāra.

Starp daudziem apbalvojumiem filma tika nominēta 92. Kinoakadēmijas balvai desmit kategorijās, tostarp "Labākā filma", "Labākais režisors" un "Labākais oriģinālscenārijs", bet saņēma tikai trīs apbalvojumus, no kuriem vienu kategorijā "Labākais operatora darbs". Tāpat filma tika nominēta 77. Zelta globusa balvai trīs kategorijās, no kurām ieguva balvu kā labākā drāma un balvu nominācijā "Labākais režisors" (Sems Mendess). 73. BAFTA kino balvu filma saņēma septiņās kategorijās, arī nominācijās "Labākā filma" un "Labākais režisors". Vēl filma saņēma Amerikas producentu ģildes balvu kā labākā filma, un Sems Mendess kā labākais režisors saņēma Amerikas režisoru ģildes balvu.

## Atsauces

## Ārējās saites
Reinis Znotiņš

**Reinis Znotiņš** (dzimis  Rīgā) ir latviešu uzņēmējs un politiķis. Pārstāvēja partiju "Konservatīvie". Bija ievēlēts 13. Saeimā no Jaunās konservatīvās partijas saraksta.

Beidzis Rīgas Juridisko augstskolu. Pēc studiju beigām papildinājis izglītību un darbojies IT uzņēmējdarbībā Nīderlandē un ASV. Pēc atgriešanās Latvijā darbojies uzņēmējdarbībā.

## Politiskā darbība
2018. gadā R. Znotiņš tika ievēlēts 13. Saeimā no Jaunās konservatīvās partijas saraksta. R. Znotiņš bija jaunākais 13. Saeimas deputāts.

2020. gada sākumā R. Znotiņš kļuva par Izglītības un zinātnes ministrijas parlamentāro sekretāru, nomainot amatā Anitu Muižnieci.

2023. gada 3. augustā R. Znotiņš pameta politisko partiju "Konservatīvie" pēc notikušā skandāla savas dzīves vietas kāpņu telpā, kur alkohola reibumā iesaistījās konfliktā ar kaimiņiem. 2024. gada februārī prokuratūra viņam uzrādīja apsūdzību par vieglu miesas bojājumu nodarīšanu.

## Atsauces
Jānis Tomašs

**Jānis Tomašs** (dzimis 1984. gada 30. maijā) ir latviešu dzejnieks.

## Biogrāfija
Jānis Tomašs ir dzejnieks un Rīgas pašvaldības policists (inspektors). Publicē dzeju latviešu presē kopš 2009. gada (Pirmā publikācija: dzejoļu kopa "Es jau nositu jaunību" laikrakstā "Kultūras Forums" (Nr. 13)). 2007. gadā piedalījies Jauno un iesācēju autoru seminārā. Debitējis 2016. gadā ar krājumu “Melnie darba cimdi”, par ko saņēmis dažādus apbalvojumus, tostarp — Latvijas Literatūras gada balvu kategorijā „Spilgtākā debija literatūrā” un Dzintara Soduma balvu (2017. gadā), kā arī bijis izvirzīts Ojāra Vācieša prēmijai literatūrā, saņemot žūrijas simpātiju balvu. 

2018. gadā Latvijas Nacionālā Teātrī uzved izrādi "Visas manas vājības ir tavas lūpas" ar Jāņa Tomaša dzeju (kopā ar Arvi Vigulu un Krišjāni Zeļģi). Tomaša dzejai raksturīgs ikdienišķās realitātes tēlojums, vienkāršrunas un izsmalcinātu vārdspēļu sintēze, blīvs metaforu lietojums.

2025. gadā izdots trešais dzejoļu krājums "Maigajā cietumā", tas nominēts žurnāla "Domuzīme" dzejas balvai.

## Bibliogrāfija

* *Melnie darba cimdi* [dzeja]. Rīga: Pētergailis, 2016
* *Smagatlētika* [dzeja]. Rīga: Pētergailis, 2019
Dzidra Kuzmane

**Dzidra Kuzmane** (Vectirāne), plašākai publikai zināma kā **Ķencis** (dzimusi 1930. gada 13. aprīlī Jaunpiebalgā *Malas Līčupos*) ir bibliotekāre, sabiedriska darbiniece, literāte, Triju Zvaigžņu ordeņa kavaliere.

## Biogrāfija
Mācījusies Jaunpiebalgas draudzes skolā un vidusskolā. Strādājusi Jaunpiebalgas aptiekā. Beigusi bibliotekāru kursus. Kopš 1954. gada strādājusi Jaunpiebalgas bibliotēkā, vēlāk tās pašas bibliotēkas bērnu nodaļā. Kopš 1972. gada rudens, gadatirgu svētku sarīkojumos atveido brāļu Reiņa un Matīsa Kaudzīšu romāna "Mērnieku laiki" Ķenci.

Rakstījusi dzeju, pirmā publikācija laikrakstā Padomju Jaunatne 1949. gadā. Ar 8 dzejoļiem piedalījusies kopkrājumā "Man vārds ir uz mēles". Vairāku grāmatu autore, populārākā “Iz Ķenča gara gaišuma…” (2011. un 2017. izdevniecība Jumava).
Dzidras Kuzmanes veiksmes stāsts balstās uz vienkārša, sirds silta cilvēka spēju sniegt apkārtējiem prieku, nest pilsētas vārdu un kļūt par tās simbolu, kā arī atmodināt un iedzīvināt cilvēkos interesi par vēsturisku latviešu rakstnieku daiļrades darbu.

## Apbalvojumi
* 1998. gads – piešķirts Triju Zvaigžņu ordenis, V šķira 
* 2004. gads – Jaunpiebalgas goda cilvēks, nominācija "Mūža ieguldījums kultūrā" 
* 2008. gads – 10 personības Jaunpiebalgā 2008 

## Bibliogrāfija
* "Dzidra Vectirāne-Kuzmane. Ķenča prātojumi un Līgotnes uz jaunās tūkstošgades sliekšņa" [Rīga: Apgāds Rasa ABC]: 2001;
* "Iz Ķenča gara gaišuma" Rīga, izdevniecība Jumava: 2017, 112 lpp. (ISBN: 9789984389394)
* "Man vārds ir uz mēles" Cēsis: [Kultūras biedrība "Harmonija"]: 1997.- 211.-219.lpp.;
* "Pieskāriens": (kristīga dzeja).- 2.[grām.].- Cēsis: Harmonija, Cēsu Kultūras biedrībac: [2014]
* "Kā sacīt jāsaka, dubultportrets" Sast. V. Johansone. Rēzekne: Latgales Druka, 2018, 316 lpp.; il.

## Atsauces

### Video
* Ratiņš Jaunpiebalgā. 1997.,
Cerknicas ezers

**Cerknicas ezers** () karsta procesu dēļ periodiski izzūdošs ezers Slovēnijas dienvidos. Atrodas karsta ieplakā (*polje*). Kad tas piepildījies ar ūdeni, tas ir pēc platības lielākais ezers valstī. Dažkārt ezers caur karsta kritenēm izzūd pavisam. Ezers ir *[[Natura 2000]]* un Rāmsaras vieta. Ezers kā *helos Lougeon kaloumenon* pieminēts jau Strabona "Ģeogrāfijā".

## Ārējās saites
Formentera

**Formentera** (, ) ir Spānijai piederoša sala Baleāru salu arhipelāgā, Pitiuzu salu grupā uz dienvidiem no Eivisas. 20. gadsimta sešdesmitajos gados Formentera kļuva par hipiju kustības iecienītu vietu.

## Ārējās saites

*
Kebnekaise

**Kebnekaise** (, ) ir Zviedrijas augstākā virsotne valsts ziemeļos, Lapzemes reģionā aiz Polārā loka. Kalns ietilpst Skandināvijas kalnu sistēmā. Tam ir divas virsotnes. 

Savulaik ar ledāju pārklātā dienvidu virsotne bija 2120 metrus augsta. Tomēr, ledājam kūstot, dienvidu virsotnes augstums pēdējos 50 gados samazinājās par 24 metriem, un tagad augstākā ir 2097 metrus lielā ziemeļu virsotne. Kalns ir populārs tūristu vidū. Netālu no tā atrodas 450 kilometrus garā Karaļa taka (*Kungsleden*). 

## Ārējās saites

*
TVR

**TVR ** ir 1946. gadā Blekpūlā dibināts neatkarīgs britu autobūves uzņēmums, kas specializējas sporta auto ražošanā. No 2013. gada uzņēmuma galvenā mītne atrodas  Vaitlijā (*Whiteley*), Hempšīrā.

## Ārējās saites

*
Baku—Tbilisi—Džeihanas naftas vads

thumb|Baku-Tbilisi-Džeihanas naftas vads

**Baku—Tbilisi—Džeihanas naftas vads** (, , ) ir 2006. gadā atklāts 1768 kilometrus garš naftas vads, kas caur Gruziju piegādā Azerbaidžānas naftu Turcijas Vidusjūras ostas pilsētai Džeihanai. Naftas vads pieder uzņemumu konsorcijam, kurā lielākā ietekme ir uzņēmumiem BP un SOCAR, bet naftas vada operators ir BP.

## Ārējās saites

* Baku-Tbilisi-Ceyhan (BTC) Caspian Pipeline
M. R. Štefānika lidosta

**M. R. Štefānika lidosta** () jeb **Bratislavas lidosta** () ir starptautiska lidosta Slovākijā apmēram 9 kilometrus uz ziemeļaustrumiem no Bratislavas centra.

Lidosta tika atklāta 1951. gadā. 1993. gadā lidosta nosaukta Milana Rastislava Štefānika vārdā, kurš 1919. gadā pie Bratislavas gāja bojā aviokatastrofā.

M.R.Štefānika lidosta pasažieru piesaistē konkurē ar Vīnes starptautisko lidostu, kas atrodas 55 kilometru attālumā. Lidosta ir lidsabiedrību *[[Ryanair]]*, *[[AirExplore]]*, *[[Go2Sky]]* un *[[Smartwings Slovakia]]* bāze.

Neskaitot čartelidojumus, lidostā regulārus pasažieru aviopārvadājumus 2019. gadā nodrošināja aviosabiedrības *[[Air Cairo]]*, *[[Cyprus Airways]]*, *[[Ellinair]]*, *[[flydubai]]*, *[[Pobeda (lidsabiedrība)|Pobeda]]*, *[[Ryanair]]*, *[[Smartwings]]*, *[[Wizz Air]]*. Visu sezonu lidojumi notika uz 15 valstīm (tās ir Apvienotie Arābu Emirāti, Beļģija, Bulgārija, Francija, Grieķija, Itālija, Īrija, Kipra, Krievija, Lielbritānija, Malta, Nīderlande, Serbija, Ukraina un Ziemeļmaķedonija), bet sezonāli - vēl uz 4 valstīm (tās ir Ēģipte, Izraēla, Turcija un Spānija).

## Ārējās saites

*